En perfekt lejlighed til en ferie i Rom. Vi var en gruppe på 6 personer - 3 generationer. Beliggenheden af lejligheden er rigtig god - meget tæt på Colosseum, metro, busser, supermarked og restauranter/cafeer. Lejligheden var meget ren og pæn da vi ankom, og der var endda frisk frugt, chokolade og en flaske vin klar til os. Lejligheden har en fantastisk tagterrasse med god plads. Kommunikationen med værten både før og under opholdet var rigtig god. Hun arrangerede transport for os i lufthavnen og vi blev kørt direkte til lejligheden. Lejligheden kan helt sikkert anbefales som en fantastisk base ved et besøg i skønne Rom.